b'\n_START_ARTICLE_\nYlin valtiovalta\n_START_PARAGRAPH_\nYlin valtiovalta tarkoittaa jakamattomia valtiolle kuuluvia valtaoikeuksia. Aiemmin yleisess\xc3\xa4 perinn\xc3\xb6lliseen vallansiirtymiseen perustuvassa valtiomuodossa, monarkiassa, nimitys viittasi valtionp\xc3\xa4\xc3\xa4miehen hallitsijanvaltaan. Nykyisiss\xc3\xa4 monarkioissa vallan painopiste on yleisesti siirtynyt kansanedustuslaitokselle. Tasavallassa ylin valtiovalta on parlamentin, presidentin ja hallituksen t\xc3\xa4rkeimpien toimivaltuuksien yhteisnimitys._NEWLINE_Suomen perustuslain mukaan valtiovalta kuuluu kansalle, jota edustaa eduskunta. Se k\xc3\xa4ytt\xc3\xa4\xc3\xa4 lains\xc3\xa4\xc3\xa4d\xc3\xa4nt\xc3\xb6valtaa. Hallitusvaltaa k\xc3\xa4ytt\xc3\xa4v\xc3\xa4t tasavallan presidentti ja valtioneuvosto. Tuomiovaltaa k\xc3\xa4ytt\xc3\xa4v\xc3\xa4t riippumattomat tuomioistuimet.'